Með tilkomu Neyðarlínunnar þarf fólk ekki lengur að muna mörg símanúmer hjá lögreglu , slökkviliðum , heilsugæslu eða björgunarsveitum um land allt . Samræming allra neyðarnúmera er þannig mikið öryggisatriði sem margoft hefur sannað ágæti sitt . Neyðarnúmerið 112 sinnir öllu landinu og öllum neyðartilfellum , sem koma upp . Alltaf er hægt að hringja í 112 , jafnvel þótt símar séu lokaðir fyrir öðrum úthringingum eða inneign farsíma þrotin . Skessuhorn vikunnar er að stórum hluta helgað umfjöllun um þá starfsmenn sem sinna útköllum sem berast Neyðarlínunni . Rætt er meðal annars við reynslubolta úr röðum lækna , lögreglu - , sjúkraflutninga - og björgunarsveitarmanna . Næstkomandi mánudag færist enn aukin þjónustu til Neyðarlínunnar 112 þegar vaktsímar lækna á starfssvæði Heilbrigðisstofnunar Vesturlands verða lagðir niður . Frá þeim tíma skal fólk eingöngu hringja í 112 utan hefðbundins opnunartíma heilsugæslustöðva og sjúkrahúsa . Nánar er fjallað um þetta í Skessuhorni vikunnar .